Képekkel jobb, mint fordítással! 3 kreatív angolozós tipp | AngolNyelvTanitas.hu
2015. 02. 11. | Tippözön | 4 hozzászólás
Kutatások sora bizonyítja, a hatvanas évek óta.
Vajon miért nem vetjük be gyakrabban?
Erre gondolok: gyorsabban megjegyzel egy új angol szókincset, ha a képét látod, mintha a fordítását látnád. Tudtad?
Ha még nem használod ezt az eredménytöbbszöröző technikát, most mutatok 3 konkrét tippet erre – kezdőknek és haladóknak is.
1. Vidám-képes szótár
Még kezdő szint közelében jársz? Gyűjts magadnak vicces feliratú képeket!
A legjobb forrás: Google. Írd be, hogy
funny animal captions,
vagy funny cartoons,
és építsd a gyűjteményed!
Ha van otthon színes nyomtatód, akkor nyomtathatsz is magadnak ilyen kártyákat! Vagy készíts belőle egy minikönyvet, és lapozgatható, PDF formában tedd fel a telefonodra!
2. Mesélő képek
Egy tipp haladóbb szintre: keress egy-egy emlékezetes képet egy-egy megtanulandó mondathoz vagy szóösszetételhez!
Pl: a hegyek lélegzetelállítóan szépek az évnek ebben a szakában. (És ebben két szuper-hasznos szóösszetétel is van!)
The mountains are breathtakingly beautiful at this time of the year.
Vagy egy másik: az élet hihetetlenül nehéz a vidéki Afrikában. (Szintén két jó kis szóösszetétellel.)
Life is incredibly hard in rural Africa.
Vagy: Making a living as a fisherman is incredibly hard these days.
Látod? Lesz egy saját mondattárad olyan angol mondatokkal és képekkel, amelyek érzelmileg sokat jelentenek neked, és ezért emlékezetesek!
A rossz hír: ez akkor a leghatékonyabb, ha TE készíted, és nem valaki más, neked.
Ha csak személyes használatra kell, akkor a Google-ban is kereshetsz képeket (tedd bele a keresőkifejezésbe: wallpaper és nagyon szépeket találsz majd!), de mivel én csak jogtiszta dolgokat használhatok, a Pixabay-t használom például.
Mondatokat az épp aktuális olvasmányaidból írhatsz ki (pl. ingyenes angol könyvekből) – így biztosan hibátlanok lesznek! Ja, és szigorúan olyan mondatokat írj ki, amelyek különösen tetszenek, jó?
Akár el is készítheted magadnak egy képszerkesztő szoftverrel (ráteheted a képre a szöveget)! Aztán vagy kinyomtatod, vagy mehet a telefonodra.
3. Szóösszetétel-kártyák
Ha velem vagy már egy ideje, akkor tudod: szerintem kizárólag szóösszetételeket kéne tanulnod, mert ezekkel könnyebben, folyékonyabban, és kevesebb hibával beszélsz ÉS írsz is majd. Mivel ezt a pedagógiai szakirodalom a nyolcvanas évek óta üvölti az éterbe, és egy jóérzésű tanár ölni is tudna érte – lassan el kéne kezdeni meghonosítani, nem? Pl. így csináld:
1.lépés: az épp tanulandó, és számodra fontos szóösszetételekre keress egy-egy emlékezetes képet! Pl.:
(ezt a kis kopasznyakút például),
(pl. egy síró elefánttal, ami egy New York-i ingatlanügynök szívét is meglágyítaná),
(mosolygó palackorrú delfinnel – és képzeld hozzá, hogy vele úsztál a napfényes Floridában!)
2. lépés: szerkeszd meg a kártyát úgy, hogy a kép és az angol szóösszetétel legyen egy oldalon!
Nem várt előny: ez elindít az angolul való gondolkozás felé is!
Tipp: az angol nyelvvizsgára ezt a képes szóösszetétel szótárat elkészítheted nyelvvizsga témakörönként is!
Egyetlen feltétel van csupán, ha képekkel tanulsz angolul: a semmitmondó képek nem működnek, mert nem elég erősek érzelmileg! Mindenképpen olyan képeket vadássz, amelyekre érvényes a wow-faktor. Meglátod, és azt mondod: Wow!
A három közül melyik tetszik leginkább? TE melyiket próbálod ki?
Van, amelyiket már próbáltad?
Maryse 2015-02-11 14:28
Thanks for your great suggestions and points. I agree with everything you wrote. I like the first and I try it,but it is in a somewhat different way. I choose an interesting and inspired theme, I look for it on Web, for example " quotes with pictures Africa ", and I learn expressions and phrases. I think in a few months I am going to try the third proposal. Válasz
Gabi 2015-02-11 18:18
Thanks for the suggestion, Maryse! And I can't keep it in: your English is great!!! :)
Maryse 2015-02-13 21:24
Thanks for saying that.I am so happy. Válasz
Kovács Kornélia 2015-05-22 15:19
Köszönöm az ötleteket! Hihetetlenül jók! Válasz